Läheskään kaikki ruotsinsuomalaiset eivät voi opiskella koulussa suomea, vaikka heillä on siihen oikeus.

Suomen kielen käyttämiselle on asetettu rajoituksia joissain ruotsalaiskouluissa. MOSTPHOTOS

Ruotsin suurin vähemmistö eli ruotsinsuomalaiset pelkäävät kielioikeuksiensa puolesta, The Guardian kertoo.

Lehden mukaan ruotsinsuomalaisten oikeutta käyttää ja opiskella kieltä ei kunnioiteta. Kaikilla ruotsinsuomalaisilla tulisi olla oikeus opiskella suomen kieltä koulussa.

Oikeus on kuitenkin eri asia kuin käytäntö. Esimerkiksi Göteborgissa sijaitsevassa koulussa oppilaita on jopa kielletty puhumasta suomeksi keskenään. Yhdeksänvuotias ruotsinsuomalainen Tiina kertoo lehdelle, että opettajat olivat kieltäneet häntä puhumasta äidinkielellään.

- He käskevät meitä lopettamaan, jos kuulevat meidän puhuvan suomea, Tiina kertoo.

- Se tuntuu surullisesta. Ei ole kivaa, että en saa puhua suomea, vaikka se on minulle se helpoin kieli, hän jatkaa.

Myös koulun muut oppilaat ovat käskeneet Tiinaa lopettamaan suomen puhumisen.

- Joskus he uhkailevat meitä. Rinnakkaisluokalla oleva poika sanoi, että hän löisi meitä, jos jatkamme puhumista Suomen kielellä. Tuntuu kuin he haluaisivat tuhota koko kielen, Tiina sanoo.

Tiina ei ole ainoa

Göteborgissa ruotsinsuomalaisten lasten vanhemmat ovat kertoneet kielihuolistaan ja suomenkielisten syrjinnästä koulun johdolle. Koulun tutkinnassa kävi ilmi, että yksi koulussa aiemmin työskennellyt opettaja oli yrittänyt estää lapsia puhumasta suomea.

Samankaltainen tilanne on tapahtunut myös Västeråsissa, Tukholman lähistöllä. Tapauksesta on ilmoitettu kansalliselle syrjinnän vastaiselle oikeusasiamiehelle.

Göteborgin kaupunginvaltuuston mukaan kaupungissa asuu noin 6 000 lasta, jotka olisivat oikeutettuja suomen kielen opiskeluun. Kuitenkin vain 177 heistä opiskelee suomea.

Suvaitsemattomuutta ja vihapuhetta

Europan neuvoston viime vuonna julkaisemassa raportissa todetaan, että rasismin, vihapuheen ja etnisen suvaitsemattomuuden määrä on ollut kasvussa. Tämä on vaikuttanut vähemmistöihin ja samalla heidän äidinkielensä opettamiseen kouluissa.

Euroopan neuvosto monta tapausta, jossa suomen kielen opettajia oli kielletty käyttämästä suomen kieltä luokkahuoneen ulkopuolella.

- En halua, että tyttäreni joutuu muuttamaan Suomeen, jotta hän saa suomenkielistä esiopetusta, mutta juuri niin aion tehdä, jos tilanne ei muutu, eräs äiti kirjoitti kesällä Göteborgin koululle annettussa adressissa.

Tiinan nimi on muutettu.

Muokattu 15.3. klo 9:15 Tiinan nimi on muutettu hänen äitinsä pyynnöstä.